**ZÁPIS DETÍ DO MŠ – PODÁVANIE ŽIADOSTÍ**

**Prijímanie žiadostí pre prijatie dieťaťa do MŠ Povstania českého ľudu 11 v Košiciach na školský rok 2021/2022 v termíne od 03.05.2021 do 05.05.2021**

* **03.05.2021 od 8,00 hod. do 17,00 hod.**
* **04.05.2021 od 8,00 hod. do 13,00 hod.**
* **05.05.2021 od 8,00 hod. do 12,00 hod.**

**Podmienky pre prijatie dieťaťa do MŠ:**

* na predprimárne vzdelávanie v materskej škole sa prijíma spravidla dieťa od troch rokov veku,
* výnimočne možno do materskej školy prijať dieťa po dovŕšení dvoch rokov veku, ak sú vytvorené vhodné kapacitné, personálne, materiálne a iné potrebné podmienky,
* pre deti, ktoré dovŕšia piaty rok veku do 31.08.2021 je s účinnosťou od školského roku 2021/2022 plnenie predprimárneho vzdelávania povinné.

**Na predprimárne vzdelávanie sa prednostne prijímajú:**

* deti, pre ktoré je plnenie predprimárneho vzdelávania povinné, t.j. deti, ktoré dovŕšia piaty rok veku do 31.08.2021, podľa miesta trvalého bydliska, ak sa rodič nerozhodne inak,
* deti, ktoré pokračujú v plnení povinného predprimárneho vzdelávania.

Dieťa sa na predprimárne vzdelávanie prijíma na základe žiadosti zákonného zástupcu, ktorú podáva riaditeľke materskej školy. Súčasťou žiadosti je potvrdenie o zdravotnej spôsobilosti od všeobecného lekára pre deti a dorast.

Pri prijímaní detí do materskej školy budú zohľadnené – kapacita materskej školy a školským zákonom určené najvyššie počty detí v triedach.

Prítomnosť súrodenca v materskej škole.

O spôsobe podávania žiadosti Vás budeme informovať prostredníctvom našej stránky vzhľadom k epidemiologickej situácií.

V Košiciach 5.3.2021

Paulína Margová

riaditeľka materskej školy